القديس مارون

القديس مارون هو راهب مسيحى سريانى من القرن الخامس و هو الاب الروحى للطايفة المارونية، بعد ما مات ابتدت حركة دينية اتعرفت باسم المارونية والحركة دى هى الكنيسة المارونية. القديس مارون كان معروف باعماله التبشيرية وانه كان بيشفى مرضا ويعمل معجزات وتعاليمه عن الرهبنة حسب ما جه فى سيرته. كان الاول كاهن بس بعد كدة بقى ناسك. قداسته ومعجزاته جذبت ناس كتير ليه وحازت على اهتمام الامبراطور.

القديس مارون، اتولد فى نص القرن الرابع فى سوريا، كان كاهن و بعد كدة بقى ناسك (راهب) وانعزل فى جبل فى منطقة طوروس فى سوريا. القديس يوحنا ذهبى الفم بعتله جواب حوالى سنة 405 وعبرله فيه عن حبه واحترامه الشديد ليه وطلب منه انه يصليله.

بيعتبر الاب الروحى للحركم الروحية والرهباينة واللى اسمها دلوقتى الكنيسة المارونية الكاتوليكية. الحركة دى كان ليها تاثير عميق فى لبنان. القديس مارون قضى معظم حياته فى جبل فى سوريا. بيتقال ان المكان اللى قعد فيه اسمه "Kefar-Nabo" على جبل Ol-Yambos وبكدة كان المكان دة مهد المارونية. العيد بتاعه بيحتفل بيه كل سنة فى 9 فبراير و هو عيد قومى فى لبنان. واتوفى سنة 410  و كان طلب قبل ما يموت انه يندفن فى قبر القديس زابينا

طريقته كانت راهبانية جدا و كان بيركز على الجانب الروحى والتقشف فى العيشة.

 المصادر 

تصنيف:مسيحيه